
DR.31.3.2005  

 
 

79

mengehadkan atau target sekurang-kurangnya 5.75% daripada jumlah substance bio-diesel 
mesti dicampurkan di dalam diesel mereka dan ini telah berlaku.   

 Di sini saya mencadangkan kepada kementerian yang berkenaan kita mesti 
mulakan kerana Malaysia ini sebagai sebuah pengeluar kelapa sawit yang utama di dunia.  
Untuk tahun ini pengeluaran kelapa sawit kita dijangka keluar lebih daripada 14 juta tan 
untuk Malaysia. 

 Maka kalau kita boleh menggunakan ini, ini macam satu teladan (precedent) 
kepada negara-negara lain, maka dalam jangka masa panjang ini maka harga kelapa sawit 
kita juga tidak akan terumbang-ambing di mana pendapatan pekebun kecil kita ini dapat 
dijamin.   

 Untuk satu point yang akhir sekali mengenai biodiesel ini, selain daripada itu juga, 
kalau kita boleh membekalkan penggunaan  biodiesel ini maka reserve untuk petroleum kita 
pun dapat diperlahankan kerana kalau mengikut satu kajian jabatan daripada Amerika 
Syarikat iaitu Energy Department of USA 2004, reserve kita akan habis dalam masa 16 
tahun untuk petroleum dan untuk gas, kita akan habis dalam masa 32 tahun dan kalau tiada 
penemuan baru yang ada untuk petroleum.  

[Timbalan Yang di-Pertua (Datuk Lim Si Cheng) mempengerusikan Mesyuarat] 

 Yang akhir sekali Tuan Yang di-Pertua, saya akan menyentuh secara ringkas 
mengenai semakan tambatan Ringgit kepada US Dolar yang telah dibangkitkan oleh Yang 
Berhormat Menteri Kewangan Kedua kita bahawa semakan tambatan Ringgit kepada US 
Dolar iaitu 1 : 3.80 tidak akan dilakukan jika nilai susut sehingga 20%.  Saya hendak tanya,  
kalau nilai Ringgit susut 20% baru kita menyemak semula semakan ini, ini bermakna, kos 
import kita juga bertambah kepada 20%.  Adakah ini satu cara atau satu strategi yang 
rasional untuk menambahkan kos kita untuk pengimport-pengimport di negara kita. Saya 
hendak tahu sedikit apakah strategi seterusnya mengenai tambatan Ringgit kita ini kepada 
US Dolar ini supaya competitiveness ataupun... 

 Timbalan Yang di-Pertua [Datuk Lim Si Cheng]:  Yang Berhormat, masa cukup.  

 Tuan Lau Yeng Peng:  ..ataupun daya saing negara kita ini betul-betul boleh 
bersaing dengan negara lain.  Jangan kita hanya ingat eksport sahaja iaitu bila eksport, 
memang produk kita secara relatifnya jadi murah, tetapi kita juga ingat pengimport di mana 
mereka membuat pelaburan seterusnya membangunkan ekonomi negara.  Dengan kata-
kata ini, Tuan Yang di-Pertua, saya mohon menyokong Usul ini.   

 Timbalan Yang di-Pertua [Datuk Lim Si Cheng]:  Tenom.   

5.33 ptg. 

 Tuan Raimi Unggi [Tenom]:  Terima kasih Tuan Yang di-Pertua.  Saya juga ingin 
turut serta untuk membahaskan Usul terima kasih ke atas Titah Ke Bawah Duli Yang Maha 
Mulia Seri Paduka Baginda Yang di-Pertuan Agong yang dizahirkan sempena Pembukaan 
Penggal Kedua, Parlimen Kesebelas pada 21 Mac yang lalu.   

 Tuan Yang di-Pertua, dalam titahnya, Baginda Yang di-Pertuan Agong ada 
menzahirkan bahawa pertanian bertaraf kecil tidak akan diketepikan demi menjaga 
imbangan pendapatan antara penduduk luar bandar dan bandar supaya tidak begitu ketara.  
Harapan ini adalah selari dengan cita-cita Kerajaan Negeri Sabah dalam menjanakan 
komitmen yang tersirat dalam hala tuju negeri.  Maka sejajar dengan hasrat kerajaan negeri 
tersebut yang tersurat melalui Dasar Pertanian Ketiga, sektor pertanian akan melalui 
transformasi daripada kaedah tradisi kepada sektor yang moden, komersial, dinamik dan 
berdaya saing, mewujudkan pertanian tani, perladangan dan perusahaan yang efisien yang 
didorong oleh pasaran serta menghasilkan produk yang inovatif.   

 Ketika ini masih ramai lagi petani ataupun pekebun kecil di luar bandar 
mengamalkan pertanian sara diri dengan aplikasi mekanikal masih bertakuk pada manual 
tradisi.  Jika ada penggunaan teknologi moden ini, ia adalah model yang usang yang sudah 
berusia berpuluhan tahun dan tidak optimum.  Dengan demikian, maka pulangan yang 



79. mengehadkan atau target sekurang-kurangnya 5.75% daripada jumlah substance bio-diesel mesti dicampurkan di dalam diesel mereka dan ini telah berlaku. Di sini saya mencadangkan kepada kementerian yang berkenaan kita mesti mulakan kerana Malaysia ini sebagai sebuah pengeluar kelapa sawit yang utama di dunia. Untuk tahun ini pengeluaran kelapa sawit kita dijangka keluar lebih daripada 14 juta tan untuk Malaysia. Maka kalau kita boleh menggunakan ini, ini macam satu teladan (precedent) kepada negara-negara lain, maka dalam jangka masa panjang ini maka harga kelapa sawit kita juga tidak akan terumbang-ambing di mana pendapatan pekebun kecil kita ini dapat dijamin. Untuk satu point yang akhir sekali mengenai biodiesel ini, selain daripada itu juga, kalau kita boleh membekalkan penggunaan biodiesel ini maka reserve untuk petroleum kita pun dapat diperlahankan kerana kalau mengikut satu kajian jabatan daripada Amerika Syarikat iaitu Energy Department of USA 2004, reserve kita akan habis dalam masa 16 tahun untuk petroleum dan untuk gas, kita akan habis dalam masa 32 tahun dan kalau tiada penemuan baru yang ada untuk petroleum. [Timbalan Yang di-Pertua (Datuk Lim Si Cheng) mempengerusikan Mesyuarat]. Yang akhir sekali Tuan Yang di-Pertua, saya akan menyentuh secara ringkas mengenai semakan tambatan Ringgit kepada US Dolar yang telah dibangkitkan oleh Yang Berhormat Menteri Kewangan Kedua kita bahawa semakan tambatan Ringgit kepada US Dolar iaitu 1 : 3.80 tidak akan dilakukan jika nilai susut sehingga 20%. Saya hendak tanya, kalau nilai Ringgit susut 20% baru kita menyemak semula semakan ini, ini bermakna, kos import kita juga bertambah kepada 20%. Adakah ini satu cara atau satu strategi yang rasional untuk menambahkan kos kita untuk pengimport-pengimport di negara kita. Saya hendak tahu sedikit apakah strategi seterusnya mengenai tambatan Ringgit kita ini kepada US Dolar ini supaya competitiveness ataupun... Timbalan Yang di-Pertua [Datuk Lim Si Cheng]: Yang Berhormat, masa cukup. Tuan Lau Yeng Peng: ..ataupun daya saing negara kita ini betul-betul boleh bersaing dengan negara lain. Jangan kita hanya ingat eksport sahaja iaitu bila eksport, memang produk kita secara relatifnya jadi murah, tetapi kita juga ingat pengimport di mana mereka membuat pelaburan seterusnya membangunkan ekonomi negara. Dengan kata- kata ini, Tuan Yang di-Pertua, saya mohon menyokong Usul ini. Timbalan Yang di-Pertua [Datuk Lim Si Cheng]: Tenom. 5.33 ptg. Tuan Raimi Unggi [Tenom]: Terima kasih Tuan Yang di-Pertua. Saya juga ingin turut serta untuk membahaskan Usul terima kasih ke atas Titah Ke Bawah Duli Yang Maha Mulia Seri Paduka Baginda Yang di-Pertuan Agong yang dizahirkan sempena Pembukaan Penggal Kedua, Parlimen Kesebelas pada 21 Mac yang lalu. Tuan Yang di-Pertua, dalam titahnya, Baginda Yang di-Pertuan Agong ada menzahirkan bahawa pertanian bertaraf kecil tidak akan diketepikan demi menjaga imbangan pendapatan antara penduduk luar bandar dan bandar supaya tidak begitu ketara. Harapan ini adalah selari dengan cita-cita Kerajaan Negeri Sabah dalam menjanakan komitmen yang tersirat dalam hala tuju negeri. Maka sejajar dengan hasrat kerajaan negeri tersebut yang tersurat melalui Dasar Pertanian Ketiga, sektor pertanian akan melalui transformasi daripada kaedah tradisi kepada sektor yang moden, komersial, dinamik dan berdaya saing, mewujudkan pertanian tani, perladangan dan perusahaan yang efisien yang didorong oleh pasaran serta menghasilkan produk yang inovatif. Ketika ini masih ramai lagi petani ataupun pekebun kecil di luar bandar mengamalkan pertanian sara diri dengan aplikasi mekanikal masih bertakuk pada manual tradisi. Jika ada penggunaan teknologi moden ini, ia adalah model yang usang yang sudah berusia berpuluhan tahun dan tidak optimum. Dengan demikian, maka pulangan yang.